ai4bharat/Pralekha huggingface dataset:
اقلیتی امور کی وزارتت
اقلیتی اسکیموں کے تحت استفادہ کنندگان
پردھان منتری وراثت کا سموردھن  ایک سرپرست اسکیم ہے۔جو وزارت کی پانچ موجودہ اسکیموں یعنی ‘سیکھو اور کماؤ’ ، یوایس ٹی ٹی اے ڈی ، ہماری دھروہر ، نئی روشنی اور نئی منزل کو یکجا کرتی ہے ۔اس کا مقصد ہنر مندی ، تربیت ، قیادت ، صنعت کاری اور تعلیمی مدد فراہم کرکے مخصوص شدہ گروپ کو فائدہ پہنچانا ہے۔اس اسکیم کے نفاذ کی منظوری دی جاچکی ہے۔
اقلیتی امور کی وزارت ملک میں اقلیتوں کو سماجی اقتصادی طوربااختیار بنانے کے لئے سیکھو اور کماؤ اور یوایس ٹی ٹی اے ڈی اسکیموں کا نفاذکرتی ہے۔سیکھوا ور کماؤ اسکیم پلیسمنٹ سے منسلک ہنر مندی کے فروغ کی ایک اسکیم ہے ،جس کی شروعات ستمبر 2013 میں کی گئی تھی اور اس کا مقصد مختلف جدید / روایتی مہارتوں میں اقلیتی نوجوانوں  کی مہارتوں کو اپگریڈ کرنا ہے۔ یو ایس ٹی ٹی اے ڈی اسکیم کی شروعات 2015 میں کی گئی تھی اور اس کا مقصد اقلیتی برادریوں کے ماسٹر دستکاروں / کاریگروں کی صلاحیت سازی اور روایتی مہارتوں کو اپگریڈ کرنا ہے ۔ ان اسکیموں کے استفادہ کنندگان کی تفصیلات ذیل میں دی گئی ہیں۔
|
|
اسکیم
|
|
تربیت یافتہ استفادہ کنندگا ن کی تعداد
|
|
سیکھواور کماؤ
|
|
4,68,078
|
|
یوایس ٹی ٹی اے ڈی
|
|
23,130
پروجیکٹ کا نفاذ کرنے والی ایجنسیوں کی جانب سے ان اسکیموں کا نفاذ کیا جاتا ہے۔ جن کو وزارت نے آر ایف پی  کو مدعو کرکے ایک شفاف عمل کے ذریعہ پینل میں شامل کیا ہے۔نیتی آیوگ کے این جی او درپن پورٹل پر اندراج کے لئے پی آئی اے کو پابندکیا گیا ہے ۔ کارکردگی کے موثر طریقے سے ٹریک کرنے اور نگرانی کرنے کے لئے پی آئی اے کو اسکیم پورٹل پر مخصوص ڈیٹا سے متعلق اسکیم کو اپ ڈیٹ کرنے کے لئے پابند بنایا گیا ہے۔ پی آئی ایز کے لئے استفادہ کنند گان کی بایو میٹرک حاضری کا ریکارڈ رکھنا ضروری ہے ۔وزارت نے سیکھو اور کماؤاسکیم کے استفادہ کنندگا ن کی براہ راست رائے حاصل کرنے کے لئے ایک موبائل ایپلی کیشن تیار کیا ہے۔اس کے علاوہ وزارت ،استفادہ کنندگان کو ٹیلی فون کال کے ذریعہ تربیتی تصدیق بھی کراتی ہے۔ اسکیم کی رہنما ہدایات کے مطابق تربیتی مراکز میں جسمانی معائنہ / نگرانی کے دوروں سے حاصل تسلی بخش رپورٹس کی بنیاد پر قسطوں میں پی آئی ایز کو فنڈ جاری کیا جاتا ہے۔
اقلیتی امور کی مرکزی وزیر محترمہ اسمرتی زوبن ایرانی نے آج لوک سبھا میں ایک تحریری جواب میں یہ جانکاری دی ۔
کیمیکلز اور فرٹیلائزر کی وزارت
ایچ آئی ایل نے 451 کروڑ روپے کے محصول کا نشانہ حاصل کرنے کے لیے کیمیاوی مادوں اور پیٹرو کیمیکلز کے محکمے کے ساتھ مفاہمت نامے پر دستخط کیے
نئی دہلی، 06نومبر ،2020 / ایچ آئی ایل  لمیٹڈ نے ، جو کیمیاوی مادوں اور کیمیاوی کھادوں کی وزارت کے تحت سرکاری شعبے کا ایک یونٹ ہے ، حال ہی میں کیمیاوی مادوں اور پیٹرو کیمیکلز کے محکمے کے ساتھ ایک مفاہمتی قرارداد پر دستخط کیے ہیں، جس کا مقصد رواں مالی سال 21-2020 میں 451 کروڑ روپے کے محصول کا نشانہ حاصل کرنا ہے۔
مفاہمت نامے پر ایچ آئی ایل  لمیٹڈ کے چیئرمین اور مینیجنگ ڈائریکٹر  جناب ایس پی موہنتی اور کیمیاوی مادوں و پیٹرو کیمیکلز کے محکمے کے سکریٹری جناب راجیش کمار چترویدی نے دیگر سینئر افسران کی موجودگی میں دستخط کیے۔
جناب موہنتی نے کہا کہ رواں مالی سال کے لیے ایچ آئی ایل  لمیٹڈ کے لیے 451 کروڑ وپے کا نشانہ پوری طرح قابل حصول ہے اور اسے آسانی سے حاصل کیا جا سکتا ہے۔ اگر ہم پہلی دو سہ ماہیوں کے دوران ایچ آئی ایل  لمیٹڈ کی کارکردگی پر ایک نظر ڈالیں تو اس میں 65 فیصد کی ریکارڈ ناقابل گزیر ترقی کی ہے۔ کمپنی نے پہلی دو سہ ماہیوں کے دوران 530.10 میٹرک ٹن میلیتھیون ٹیکنیکل تیار کی ہے، جبکہ پچھلے سال کی اسی مدت کے دوران 375.5 میٹرک ٹن میلیتھیوں ٹیکنیکل تیار کی گئی تھی جو اب تک کی سب سے زیادہ پیدوار ہے۔
اس کے علاوہ کمپنی نے پہلی دو سہ ماہیوں کے دوران اپنی مصنوعات کی ابھی تک کی سب سے زیادہ فروخت کی ہے اور زراعت کی وزارت کے ٹڈی دل کنٹرول پروگرام اور پانی سے پیدا ہونے والی بیماریوں کے لیے پورے ملک میں میونسپل کارپوریشنوں جیسے مختلف اداروں کو پوری مقدار میں سپلائی کی ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 7022
(Visitor Counter : 105
خواتین اور بچوں کی ترقیات کی وزارت
خواتین اور بچوں کی بہبود کی وزارت میں سکریٹری نے حیض سے متعلق صفائی ستھرائی پر ایک ویبنار کی صدارت کی
انہوں نے کہا کہ لوگوں کو باشعور بنانے اور بیداری پیدا کرنے کی غرض سے بین ریاستی اختلاط کے مضبوط نظام کی ضرورت ہے
نئی دہلی،21؍جنوری، خواتین اور بچوں کی بہبود کی وزارت میں سکریٹری جناب رام موہن مشرا نے آج صفائی ستھرائی کی وزارت اور بچوں کی بہبود کی وزارت کے زیر اہتمام حیض سے متعلق صفائی ستھرائی پر ایک ویبنار کی صدارت کی۔ ڈبلیو سی ڈی، 21 جنوری سے 26 جنوری 2021 تک بچیوں کے قومی ہفتے کے حصے کے طور پر بچیوں، جوان لڑکیوں اور خواتین سے متعلق امور پر سلسلے وار ویبنار کا انعقاد کر رہی ہے۔
اس موقع پر اظہار خیال کرتے ہوئے جناب مشرا نے کہا کہ لڑکیوں کے ایّام ماہواری اور اس سے متعلق دیگر مسائل کے دوران لڑکیوں کے ساتھ کھڑے ہونے کے لئے برادری کو جوش دلانے کی غرض سے لگا تار کوششیں کرنے کی ضرورت ہے۔ ماہواری سے متعلق سماجی وثقافتی نازک پہلوؤں کا حوالہ دیتے ہوئے سکریٹری نے کہا کہ لوگوں کو اس بارے میں با خبر کرنے، بیداری پیدا کرنے اور ماہواری سے وابستہ روایتی قصوں اور فرضی حکایتوں کے ازالے کے لئے بین ریاستی اختلاط کے ایک مضبوط نظام قائم کرنے کی ضرورت ہے۔ انہوں نے کہا کہ اس عضویاتی عمل، جو کہ قدرتی ہے، کے بارے میں ہر ایک میں احساس پیدا کرنے کی غرض سے تعلیمی اور پنچایتی اداروں، صحت سے متعلق کارکنوں، ماؤں ، رشتے داروں اور متعلقہ گروپوں کے کردار کی بہت اہمیت ہے۔ انہوں نے تمام متعلقہ فریقوں پر زور دیا کہ وہ لڑکیوں کو تعلیم، علم، معلومات اور جذباتی حمایت کے ساتھ انہیں با اختیار بنانے کے اس سفر میں تعاون کریں۔
سینٹر فور کمیونٹی میدیسین، ایمس میں ایڈیشنل پروفیسر ڈاکٹر سمت ملہوترہ نے اس موقع پر کلیدی خطاب کیا۔ انہوں نے ایّام ماہواری کے دوران صحت اور صفائی ستھرائی کے بندوبست پر ایک بہت معلوماتی لیکچر دیا اور ماہواری کے مختلف پہلوؤں پر ایک تفصیلی پریزنٹیشن دیا۔ تلنگانہ، میگھالیہ، منی پور، ناگالینڈ اور گجرات سمیت ریاستوں اور مرکز کے زیر انتظام علاقوں سے آئے شرکاء نے اس ویبنار میں حصہ لیا۔ ان کے علاوہ صحت اور خاندانی بہبود اور ڈبلیو سی ڈی کی وزارتوں کے سینئر عہدیداروں نے بھی اس ویبنار میں شرکت کی۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-690
(Visitor Counter : 114
نیتی آیوگ
اے آئی ایم اسٹارٹ اپ انوویٹرز کو بااختیار بنانے کے لئے اٹل انوویشن مشن اور فریش ورکس کی پارٹنرشپ
نئی دہلی ،07 ستمبر :
ملک میں جدت پسندوں اور کاروباری افراد کو مضبوط حمایت فراہم کرنے کےلئے ،اٹل انوویشن مشن اور نیتی آیوگ نے صارف کے رابطے والی سافٹ ویئر کمپنی فریش ورکس انکارپوریشن کے ساتھ شراکت داری کی ہے۔
اس تعاون کا مقصد اے آئی ایم میں شامل اداروں اور اسٹارٹ اپس کی افادیت اور اسٹارٹ اپ جدت پسندوں کے درمیان اختراع اور کاروبار کو فروغ دینا ہے۔
اس شراکت داری کے تحت ، فریش ورکس اے آئی ایم اور اس کے استفادہ کنند گان کو اپنے مصنوعات کی مناسبت سے قرض فراہم کرے گی ،جس سے اسٹارٹ اپس اپنی سرگرمیوں پر آنے والی خرچ کو قابو کر سکیں گے۔فریش ورکس کی جانب سے اے آئی ایم کے استفادہ کنندگان کو جن چیزوں کےلئے قرض فراہم کیا جائے گا ان میں فریش سیلز — سیلز سی آر ایم سافٹ ویئر ، فریش ڈیسک — کسٹمر سپورٹ سافٹ ویئر ، فریش چیٹ — کسٹمر میسیجنگ سافٹ ویئر ، فریش ریلیز — ایجائل پراجیکٹ مینجمنٹ سافٹ ویئر ، فریش کالر — کلاؤڈ ٹیلی فونی سافٹ ویئر ، فریش مارکیٹر — مارکیٹنگ آٹومیشن سافٹ ویئر ، فریش ٹیم ایچ آر مینجمنٹ سافٹ ویئر ، فریش سروس — اور آئی ٹی سروس مینجمنٹ سافٹ ویئرشامل ہیں۔
اسٹیٹمنٹ آف انٹیٹ کے مطابق ،فریش ورک اے آئی ایم کے اسٹارٹ اپ کے لئے فروخت ،مارکیٹنگ اور گاہکوں کو مدد اور بہتر تجربات فراہم کرنے کے لئے کلاؤڈ ٹکنالوجی میں ٹریننگ کی سہولت مہیا کرے گی ۔
فریش ورکس اسٹارٹ اپس کو وسائل اور رہنمائی کے شعبہ میں اپنی مہارت بھی مہیا کرائے گی۔ اس میں فریش ورکس اور ایک توسیعی سرپرست نیٹ ورک کے ذریعہ ورچوئل اور فزیکل انداز میں دفتر کے کام کاج کےلئے رابطہ بنانے کی سہولت بھی دی جائے گی۔
اے آئی ایم کے ساتھ مختلف ویبینارس کا اہتمام کیا جائے گا ، جن میں ورکشاپس ، ماڈیولز کی تربیت اور دیگر متعلقہ عنوانات شامل ہیں۔
اس موقع پر بات کرتے ہوئے اے آئی ایم مشن کے ڈائریکٹر جناب آر رامانن نے کہا،’’یہ ہمارے انکیوبیٹرس اور اسٹارٹ اپ ماحولیاتی نظام کے لئے ایک بہترین موقع ہے تاکہ وہ اپنے جدت طرازی کے سفر میں مزید تقویت حاصل کرسکیں۔ ہم فریش ورکس کے ساتھ کام کرکے بےحد شکر گزار ہیں۔ یہ ہمارے مستفید افراد کے لئے ایک نیا اور دلچسپ سفر ہوگا۔ ہمارا بنیادی مقصد ملک بھر میں اسٹارٹ اپ کی دنیا کی اہمیت اور استحکام میں بہتری لانا ہے۔
فریش ورکس کے ٹیکنولوجی پارٹنرشپس کے ڈائریکٹر راجیو رامانن نے اتفاق ظاہر کیا کہ ’’ان مشکل حالات میں بھی ہندوستان میں کاروباری کوششیں زندہ اور بہتر ہیں۔ ابھی ایس ایم ای / ایم ایس ایم ای اور اسٹارٹ اپ کیلئے متعدد مواقع موجود ہیں، ہم صحیح طریقوں اور ضرورت کے مطابق رہنمائی کے ساتھ ان کی کوششوں کی حمایت کرنے کے منتظر ہیں جس سے وہ گاہکوں کو ہمیشہ کےلئے جیتنے کا بہترین تجربہ حاصل کر سکیں۔
اس ورچوئل پروگرام میں اے آئی ایم ، نیتی آیوگ اور فریش ورکس کے حکام نے شرکت کی ۔ان کے علاوہ اے آئی ایم انکیوبیٹرس ،اسٹارٹ اپس، اے آئی ایم کے حمایت یافتہ اسکولوں ،رہنماؤں اور اے سی آئی سی شارٹ لسٹڈ درخواست گزار بھی موجود تھے۔
فریش ورکس ایک کلاؤڈ پر مبنی سافٹ ویئر خدمات  فراہم کرنے والی کمپنی ہے یہ چھوٹے بڑے کاروباروں کےلئے انوویٹو کسٹمر انگیجمنٹ سافٹ ویئر مہیا کراتی ہے،جس سے ان کے لئے گاہکوں سے قریب رہنا اور انہیں بنائے رکھنا آسان ہوجاتا ہے۔ فریش ورکس پروڈکٹس گاہکوں کے بارے میں پوری معلومات مہیا کراتی ہے ، جو استعمال میں آسان ہونے کے ساتھ ہی آسانی سے سمجھے جاسکتے ہیں اور ان پر سرمایہ کاری جلد فائدہ دلاتی ہے۔
وزارت دفاع
میسرز سوریادیپتا پروجیکٹس پرائیویٹ لمیٹڈ، تھانے کے مقام پر 125 گز طویل پہلیاے سی ٹی سی ایم جنگی کشتی  کو پانی میں اتارا گیا
کیپٹن پرشانت سکسینہ، اے ڈبلیو پی ایس  نے دس فروری 2023 کو میسرز سوریادیپتا پروجیکٹس پرائیویٹ لمیٹڈ، تھانے کے مقام پر 125 گز طویل گولہ بارود نیز ٹارپیڈو نیزمیزائل  جنگی کشتی کا آغاز کیا ۔ یہ بارج یعنی جنگی کشتی، اندرون ملک اور مقامی مینوفیکچررز سے حاصل کردہ تمام بڑے اور معاون آلات/نظاموں سے لیس ہے ، اوریہ وزارت دفاع کی’’میک ان انڈیا‘‘ پہل کی ایک شانداراور پروقار پرچم بردار ہے۔
11 ایکس اے سی ٹی سی ایم بارج کی تعمیر کا معاہدہ، ایک ایم ایس ایم ای میسرز سوریا دیپتا پروجیکٹس پرائیویٹ لمیٹڈ، تھانے کے ساتھ کیا گیا تھا۔یہ معاہدہ حکومت ہند کی ’’آتم نربھر بھارت‘‘پہل قدمیوں کے عین مطابق کیا گیا ہے۔یہ بارج، 30 سالہ سروس لائف کے ساتھ بنائی گئی ہے۔اے سی ٹی سی ایم بارجز کی دستیابی ، جیٹیوں یعنی بندرگاہوں کے چبوتروں کے ساتھ ساتھ بیرونی بندرگاہوں پر بھارتی بحریہ کےجہازوں کو نقل و حمل، سواری اور سامان / گولہ بارودکی بار برداری میں سہولت فراہم کرکے بھارتی بحریہ کی کارروائی جاتی عہد بندیوں کوتقویت فراہم کرے گی۔
وزیراعظم کا دفتر
وزیراعظم نے آلو سے متعلق تیسرے عالمی اجتماع سے خطاب کیا
نئی دہل۔28؍جنوری۔وزیراعظم جناب نریندر مودی نے آج ویڈیو کانفرنسنگ کے ذریعے گجرات میں گاندھی نگر کے مقام پر منعقدہ آلو سے متعلق تیسرے عالمی اجتماع سے خطاب کیا۔ اس سلسلے کی پچھلی دو عالمی کانفرنسیں 1999 اور 2008 میں منعقد ہوئی تھیں۔ اس کانکلیو کا اہتمام انڈین پوٹیٹو ایسوسی ایشن  نے نئی دہلی کی زرعی تحقیق کی بھارتی کونسل اور آئی سی اے آر – سینٹرل پوٹیٹو ریسرچ انسٹی ٹیوٹ ، شملہ اور لیما ، پیرو میں انٹرنیشنل پوٹیٹو سینٹر  کے تعاون سے کیا تھا۔
دنیا بھر کے سائنسداں آلواُگانے والے کسان اور دیگر ساجھیدار اس عالمی اجتماع کیلئے جمع ہوئے ہیں اور اس کا مقصد اگلے چند دنوں میں خوراک اور تغذیے کی مانگ سے متعلق اہم پہلوؤں پر تبادلہ خیال کرنا ہے۔
اجتماع سے خطاب کرتے ہوئے وزیراعظم نے کہا کہ تیسرے اجتماع کی خصوصیت یہ ہے کہ اس میں آلو سے متعلق کانفرنس ، زرعی نمائش اور پوٹیٹو فیلڈ ڈے کا بیک وقت اہتمام کیا گیا ہے۔ انہوں نے یہ بھی کہا کہ یہ قابل تعریف کوشش ہے کہ 6000 کسان فیلڈ ڈے کے موقع پر کھیتوں کے دورے کے لئے جارہے ہیں۔
وزیراعظم نے کہا کہ یہ بات بڑی اہمیت کی حامل ہے کہ آلو سے متعلق تیسرا عالمی اجتماع گجرات میں ہورہا ہے جو ملک میں آلو کی پیداوار اور پیداواریت کی سب سے بڑی ریاست ہے۔ انہوں نے کہا کہ بھارت میں پچھلے 11 برسوں میں آلو کے زیرکاشت رقبے میں تقریباً 20 فیصد کا اضافہ ہوا ہے جس میں سے 17فیصد اضافہ اکیلے گجرات میں ہوا ہے۔
وزیراعظم نے کہا کہ یہ پالیسی اقدامات اور فیصلوں کی وجہ سے ممکن ہوا ہے جس میں ریاست نے زراعت کے جدید طریقے اختیار کیے، مثلاً چھڑکاؤ اور ڈرپ والی آبپاشی ، کولڈ اسٹوریج کی بہترین سہولتیں اور فوڈ پروسیسنگ انڈسٹری سے رابطہ۔ انہوں نے کہا کہ آج گجرات میں بڑی پوٹیٹو پروسیسنگ کمپنیاں واقع ہیں اور آلو کے زیادہ تر برآمدکار بھی گجرات میں ہی ہیں۔ ان سب وجوہات سے گجرات ملک میں آلو کا ایک بڑا مرکز بن گئی ہے۔
وزیراعظم نے کہا کہ ان کی حکومت کسانوں کی آمدنی 2022 تک دوگنا کرنے کے نشانے کو حاصل کرنے کیلئے تیزی سے اقدامات کررہی ہے۔ انہوں نے مزید کہا کہ کسانوں اور حکومت کی پالیسی کی کوششوں کا یہ نتیجہ ہے کہ بھارت دنیا میں بہت سے اناج اور خوراک کی دوسری چیزیں تیار کرنے والے تین اہم ملکوں میں شامل ہے۔ انہوں نے اُن اقدامات کا ذکر کیا جو ان کی حکومت ہر سطح پر خوراک کو ڈبہ بند کرنے کی صنعتوں کو فروغ دینے کیلئے کررہی ہے۔ مثلاً اس سیکٹر کو 100فیصد راست غیرملکی سرمایہ کاری کے لئے کھولنا اور پی ایم کسان سمپدا یوجنا کے تحت دوسرے ترقیاتی اقدامات۔
وزیراعظم نے بتایا کہ اس ماہ کے شروع میں براہ راست منتقلی کے ذریعے چھ کروڑ کسانوں کے بینک کھاتوں میں 12 ہزار کروڑ روپئے کی رقم منتقل کرنے کا ایک نیا ریکارڈ قائم کیا گیا ہے۔ انہوں نے یہ ذکر بھی کیا کہ ان کی حکومت کی ترجیح کسانوں اور صارفین کے درمیان بچولیوں اور دیگر لوگوں کو کم کرنے کی ہے۔ انہوں نے کہا کہ حکومت کا زور زرعی ٹیکنالوجی پر مبنی اسٹارٹ اپس کو فروغ دینے پر ہے تاکہ اسمارٹ اور بالکل ٹھیک ٹھیک زراعت کیلئے کسانوں کے ڈاٹا بیس وغیرہ کو استعمال کیاجائے۔
وزیراعظم نے کسانوں پر زور دیا کہ وہ جدید ٹیکنالوجی ، مصنوعی ذہانت ، بلاک چین، ڈرون ٹیکنالوجی کے ذریعے زراعت کے مختلف مسائل کا حل تلاش کریں۔ انہوں نے کہا کہ سائنسی برادری اور پالیسی سازوں کی سب سے بڑی ذمہ داری یہ دیکھنا ہے کہ کوئی بھی شخص بھوکا یا تغذیہ بخش غذا سے محروم نہ رہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-383
(
قانون اور انصاف کی وزارت
ای عدالتوں پر مشن موڈ پروجیکٹ کے لئے تبادلہ خیال کا اجلاس منعقد کیا گیا
قانون و انصاف کے مرکزی وزیر جناب ارجن رام میگھوال کی صدارت میں تبادلہ خیال کا ایک اجلاس منعقد کیا گیا جس میں قانون و انصاف کی وزارت کے سینئر عہدیداروں نے ای عدالتوں کے مشن موڈ پروجیکٹ کے بارے میں ، اس کی کامیابیوں اور ای عدالتوں کے پروجیکٹ کے فیز -III کے اجزاء کے بارے میں معلومات افراہم کیں۔
سماجی انصاف اور تفویض اختیارات کی وزارت
نائب صدر جمہوریہ ایم وینکیا نائیڈو نے معذور افراد کے لئے ہنرمندی کے فروغ، بازآبادکاری اور تفویض اختیارات کے مربوط علاقائی مرکز کا دورہ کیا
ہندوستان کے نائب صدر جناب ایم وینکیا نائیڈو نے آندھرا پردیش کے نیلور شہر میں معذور افراد کے لئے ہنرمندی کے فروغ، بازآبادکاری اور تفویض اختیارات کے مربوط علاقائی مرکز کا دورہ کیا۔ دورے کے دوران نائب صدر نے ہنرمندی کے فروغ کی یونٹ، ابتدائی مرحلے کے مرکز کی سرگرمیوں اور مربوط علاقائی مرکز کی دیگر سرگرمیوں کا جائزہ لیا۔ انہوں نے سماجی انصاف اور تفویض اختیارات کی وزارت اور آندھرا پردیش سرکار کے تحت این آئی ای پی آئی ڈی، اے ایل آئی ایم سی او، این ایچ ایف ڈی سی، این ایس سی ایف ڈی سی اور این بی سی ایف ڈی سی کے ذریعے قائم اطلاعاتی اسٹالوں کو بھی دیکھا۔
اس کے بعد نائب صدر نے تقریباً 100مستفیدین کو مدد اور ضرورت کے آلات اور دیگر سامان اور 32.40 کی مجموعی رقم کے قرضوں کے سرٹیفکیٹ دیئے۔
حاضرین کو خطاب کرتے ہوئے انہوں نے کہا کہ وہ مربوط علاقائی مرکز کے ساتھ اس وقت سے جڑے ہوئے ہیں، جب یہ ایک عارضی عمارت میں قائم کیا گیا تھا اور وہ اس کے سنگ بنیاد رکھے جانے میں بھی شامل تھے اور بعد میں اس کے افتتاح میں بھی موجود تھے۔ انہوں نے بتایا کہ وہ سی آر سی کے کام کاج کو دیکھنے کے لئے یہاں آتے رہے ہیں۔ انہوں نے ہر طرح کی معذوری کے لئے یہاں فراہم کی جانے والی سہولیات اورخدمات کے تئیں پوری طرح سے اطمینان کا اظہار کیا۔
انہوں نے سماجی انصاف اور تفویض اختیارات کی وزارت اور معذور افراد کو با اختیار بنانے کے محکمے کو بہترین سہولیات اور بہترین خدمات فراہم کرنے پر ان کی تعریف کی۔ انہوں نے کہا کہ ہر شخص کو چاہئے کہ وہ جس طرح سے بھی کسی بھی طرح کی معذوری سے دوچار افراد کو سہولیات اور مواقع فراہم کر سکتا ہے کرے اور معذور افراد کو بااختیار بنانے میں اپنا رول ادا کرے تاکہ ایک معیاری معاشرہ تشکیل پا سکے۔ انہوں نے کہا کہ ہندوستان کے نائب صدرکی حیثیت سے وہ تمام بینکروں، مالی اداروں اور خدمات فراہم کرنے والے دیگر افراد اور اداروں سے اپیل کرتے ہیں کہ وہ ایک ایسا ماحول تیار کرنے کے لئے ہر عملی کوشش کریں، جہاں معذور افراد کو ایسے قرض فراہم کر کے انہیں خود روزگار کے مواقع فراہم کئے جائیں، جن کی ادائیگی کی مدت بڑھائی بھی جا سکتی ہو۔ انہوں نے این آئی ای پی آئی ڈی اور سی آر سی کے افسروں کے کاموں کو سراہا اور انہیں صلاح دی کہ وہ پی ڈبلیو ڈی کو بہترین خدمات فراہم کرتے رہیں۔
عملے، عوامی شکایات اور پنشن کی وزارت
پنشن اور پنشنروں کی بہبود کے محکمے كی جانب سے 01.10.2023 کو سوچھتا ہی سیوا شرمدان کا اہتمام
سووچھتا ہی سیوا مہم کے تحت ہندوستان بھر میں 50 پنشنرز ویلفیئر ایسوسی ایشن یکم اکتوبر کو شرمدان کریں گی
سوچھتا بھارت کے رہنما خطوط کے مطابق، محکمہ پنشن اور پنشنرز کی بہبود کے ذریعے یکم اکتوبر 2023 کو صبح 10 بجے ایك گھنٹے کے لیے ایک وقف صفائی مہم چلائی جائے گی۔
دفتر کے احاطے میں صفائی کی باقاعدہ سرگرمیوں کے علاوہ خصوصی اقدامات تجویز کیے جائیں گے۔ عمارت اور اس کے اطراف کی صفائی کے علاوہ جمع شدہ کچرے کو ہٹانے کا کام محکمے كی طرف سے تمام عہدیداران شرمدان کے ذریعہ کیا جائے گا۔ لوک نائک بھون اور جن پتھ بھون کے گراؤنڈ فلور پر واقع تمام اداروں میں صفائی کی اہمیت کے بارے میں بیداری پیدا کرنے کی کوشش کی جائے گی۔
مرکزی حکومت کے پنشنر جو معاشرے کا ایک بہت اہم حصہ ہیں مختلف طریقوں سے اپنا اثر ڈال سکتے ہیں۔ پنشن اور پنشنروں کی بہبود کے محکمے کی پہل پر 50 رجسٹرڈ سینٹرل گورنمنٹ پنشنرز ویلفیئر ایسوسی ایشن یکم اکتوبر 2023 کو اپنے دفاتر میں شرمدان کے ذریعے صفائی مہم کا اہتمام کریں گی۔
سائنس اور ٹیکنالوجی کی وزارت
ڈیری صنعت کے فیٹ- رچ سلج  سے بایو گیس کی پیداوار میں اضافہ کرنے والی ٹیکنالوجی کا فروغ
نئی دہلی، 30/ستمبر2021 ۔ بھارتی سائنس دانوں نے ڈیری صنعت کے پیچیدہ فیٹ- رچ سلج یعنی چکنائی سے مالامال گاد سے انیبروبک ڈائجیشن کے لئے پائیدار پری- ٹریٹمنٹ پروسیس کے ساتھ مربوط ایک نیا، اعلیٰ کارکردگی والا بایو ریکٹر سسٹم تیار کیا ہے۔ اسے مزید ممبرین بایو ریکٹر پر مبنی ویسٹ واٹر ٹریٹمنٹ سے جوڑ دیا گیا ہے، تاکہ ڈیری صنعت میں صفر سیال ڈسچارج ہو۔
یہ ٹیکنالوجی سی ایس آئی آر – سی ایف ٹی آر آئی میسور میں ڈاکٹر سندیپ این مدلیار کے ذریعے بھارت سرکار کے محکمہ سائنس و ٹیکنالوجی کے ویسٹ مینجمنٹ ٹیکنالوجی پروگرام کے تعاون سے تیار کیا گیا ہے۔ اس میں ماڈل ڈیری پلانٹ میں تجرباتی سطح کے ٹرائلس کے لئے میسرس سن انوائرو ٹیکنالوجیز پرائیویٹ لمیٹڈ کا تعاون بھی شامل رہا ہے۔ انھوں نے ایک بنچ اسکیل سسٹم تیار کیا ہے، جس کی جانچ تجرباتی سطح پر کرلی گئی ہے اور جلد ہی پیٹنٹ کے لئے درخواست دی جائے گی۔
اس کا استعمال چکنائی اور تیل پر مشتمل پیچیدہ، ٹھوس کچرے کے اینروبک ڈائجیشن کے لئے بھی کیا جاسکتا ہےاور اسے زیرو لیکویڈ ڈسچارج کے لئے ویسٹ واٹر ٹریٹمنٹ سے بھی جوڑا جاسکتا ہے۔ مزید برآں اس ٹیکنالوجی کا استعمال فوڈ اور متعلقہ صنعتوں میں ٹھوس اور سیال کچرے کے بندوبست کے لئے بھی کیا جاسکتا ہے۔ پائیدار پری- ٹریٹمنٹ تکنیک کا استعمال بایو گیس پروڈکشن میں اضافے اور اینروبک ڈائجیشن پروسیس کو مضبوط بنانے کے لئے سبھی طرح کے کمپلیکس ٹھوس کچرے پر کیا جاتا ہے۔
ڈیری اور فوڈ انڈسٹریز ایسی ممکنہ صنعتیں ہیں جو اس ٹیکنالوجی کا استعمال کرسکتی ہیں۔ اس ٹیکنالوجی کا استعمال کسی بھی فوڈ انڈسٹری اور فوڈ انڈسٹری ویسٹ واٹرس کے کسی بھی بایو ڈی گریڈیبل ٹھوس کچرا گاد اور فوڈ ویسٹ کے لئے بھی کیا جاسکتا ہے۔
مزید تفصیلات کے لئے ڈاکٹر سندیپ این مدلیار سے  پر رابطہ کیا جاسکتا ہے۔
کامرس اور صنعت کی وزارتہ
بھارت اور امریکہ نے دانشورانہ املاک تعاون سے متعلق مفاہمت نامے پر دستخط کئے
نئی دہلی، 3/دسمبر 2020 ۔ صنعت و تجارت کی وزارت کے صنعت اور داخلی تجارت کے فروغ کے محکمے  نے ریاست ہائے متحدہ امریکہ کے پیٹنٹ اور ٹریڈ مارک آفس  کے ساتھ دانشورانہ املاک تعاون کے شعبے سے متعلق 2 دسمبر 2020 کو ایک مفاہمت نامے پر دستخط کئے۔ ڈی پی آئی آئی ٹی کے سکریٹری ڈاکٹر گرو پرساد موہاپاترا اور امریکہ کے دانشورانہ املاک امور کے انڈر سکریٹری آف کامرس اور امریکہ کے پیٹنٹ و ٹریڈ مارک آفس  کے ڈائریکٹر جناب آندرے ای ایانکو نے ایک ورچول دستخطی تقریب کا انعقاد کیا۔
مرکزی کابینہ نے 19 فروری 2020 کی اپنی میٹنگ میں دانشورانہ املاک تعاون کے شعبے میں امریکہ کے پیٹنٹ و ٹریڈ مارک آفس  کے ساتھ مفاہمت نامے پر دستخط کئے جانے کو منظوری دی تھی۔ اس مفاہمت نامے کا مقصد دونوں ملکوں کے درمیان دانشورانہ املاک تعاون کو حسب ذیل طریقے سے بڑھانا ہے:
- عوام، صنعتوں، یونیورسٹیوں، تحقیق و ترقی  تنظیموں اور چھوٹی و اوسط درجے کی کمپنیوں کے درمیان پروگرام میں شراکت داری کے توسط سے پروگراموں اور شرکاء کے ذریعے انفرادی یا اجتماعی طریقے سے لین دین اور بہترین طور طریقوں، تجربات اور معلومات کی سہولت بہم پہنچانا۔
- ٹریننگ سے متعلق پروگراموں، ماہرین کے تبادلوں، تکنیکی تبادلوں اور آؤٹ ریچ سے متعلق سرگرمیوں میں اشتراک۔
- پیٹنٹ، ٹریڈ مارک، کاپی رائٹ، جغرافیائی اشاریہ جات اور صنعتی ڈیزائن کے ساتھ ہی ساتھ دانشورانہ املاک حقوق کے تحفظ، نفاذ اور استعمال کے لئے درخواست کے رجسٹریشن اور جانچ پڑتال کے لئے طریقہ کار پر اطلاعات اور بہترین طور طریقوں کا تبادلہ۔
- دانشورانہ املاک میں خودکاری اور جدید کاری سے متعلق پروجیکٹوں، نئی دستاویز سازی اور اطلاعاتی نظامات کے فروغ اور نفاذ سے متعلق اطلاعات کا تبادلہ اور دانشورانہ املاک، دفتری خدمات کے بندوبست سے متعلق طریقہ کار۔
- روایتی علوم سے متعلق مختلف امور کو سمجھنے کے لئے تعاون، روایتی علوم سے متعلق دستاویز سے وابستہ اور روایتی علوم کے تحفظ کے لئے موجودہ دانشورانہ املاک نظامات کے استعمال کے بارے میں بیداری میں اضافہ کرنے سمیت بہترین طور طریقوں کا تبادلہ۔
- باہمی تعاون سے متعلق دیگر سرگرمیوں کی شکل میں شرکاء کے ذریعے آپسی فیصلے سے طے کئے گئے امور۔
دونوں فریق مفاہمت نامے کے نفاذ کے لئے دو سالہ ورک پلان تیار کریں گے، جس میں کارروائی کی گنجائش سمیت تعاون سے متعلق سرگرمیوں کی تکمیل کے لئے تفصیلی منصوبہ بندی شامل ہوگی۔
مفاہمت نامہ بھارت اور امریکہ کے درمیان تعاون میں اضافہ کرنے کے لئے ایک طویل راستہ طے کرے گا اور دونوں ملکوں کو ایک دوسرے کے تجربات سے سیکھنے کے مواقع فراہم کرے گا۔ خاص طور پر دوسرے ملک میں اپنائے جانے والے بہترین طور طریقوں کے تناظر میں۔ یہ عالمی اختراعات میں ایک اہم کردار ادا کرنے والے ملک کی سمت میں بھارت کے سفر کے لئے ایک اہم قدم ہوگا اور قومی آئی پی آر پالیسی 2016 کے مقاصد کو آگے بڑھائے گا۔
وزارت دفاع
وشاکھاپٹنم اور ویلا کی کمیشننگ : ایک تعارف
21 نومبر 2021 کو عزت مآب وزیردفاع جناب راج ناتھ سنگھ کی موجود گی میں پروجیکٹ 15 بی کے پہلے گائڈڈ میزائل والے جنگی جہاز ‘‘ وشاکھ پٹنم کی بھارتی بحریہ میں شامل کئے جانے کی وجہ سے نومبر کا مہینہ یادگاررہے گا۔پروجیکٹ 75 کی چوتھی آبدوز ‘ویلا ’ کو بھی 25 نومبر 2021 کو بحریہ میں شامل کیا جائے گا اور اس موقع پر بھارتی بحریہ کے سربراہ مہمان خصوصی ہوں گے ۔ اس کے بعد دسمبر 2021 کے اوائل میں جائزہ لینے والے جہازکے ایک وسیع پروجیکٹ کے لئے پہلابحری جہاز سندھائک کو لانچ کیا جائے گا۔
وشاکھا پٹنم کو ایم آر 249 اے درج کی ملک میں تیار کردہ اسٹیل سے تیار کیا جارہا ہے اور یہ 163 میٹر کی مجموعی لمبائی اور 7400 ٹن کے وزن کے ساتھ بھارت میں تعمیر کیا جانے والا سب سے بڑے جنگی جہازوں میں سے ایک ہے۔ اس جنگی جہاز میں تقریباََ 75 فیصد سازوسامان ملک میں تیار کردہ ہے ،جس سے آتم نربھر بھارت کو بڑاتعاون حاصل ہوا ہے ۔ یہ جہاز ایک بڑا پلیٹ فارم ہے ، جو مختلف کام انجام دے سکتا ہے اور بحری جنگی کارروائی کے تمام مشن کے لئے کارآمد ہے ۔وشاکھاپٹنم مختلف قسم کے ہتھیاروں اور سینسر وغیرہ سے لیس ہے، جس میں سطح سے سطح پر مار کرنے والے اور سطح سے فضا میں مار کرنے والے اوسط دوری والے سپر سونک میزائل ، مختلف رینج کی توپیں ، آبدوز شکن راکٹ ، جدید ترین الیکٹرانک جنگی سازوسامان اور مواصلات کے آلات شامل ہیں۔ یہ بحری جہاز گیس اور گیس پروپلزن کی مشترکہ قوت سے چلایا جاسکتا ہے ،جس کی رفتار 30 ناٹ سے زیادہ ہوسکتی ہے۔ اس بحری جہاز میں دو ہیلی کاپٹروں کی بھی گنجائش ہے ،جس سے اس کی کارکردگی میں مزید اضافہ ہوتا ہے ۔ یہ جہاز اعلیٰ سطحی خودکار اورجدید ترین ڈجیٹل نیٹ ورک ، جنگی بندوبست کے نظام اور مربوط پلیٹ فارم بندوبست نظام سے لیس ہے ۔
پروجیکٹ 75 کے تحت 6 آبدوزیں تیار کی جارہی ہیں ۔ ویلا کو بحریہ میں شامل کئے جانے سے اس پروجیکٹ کی آدھی تعداد مکمل ہوجائے گی۔ یہ آبدوزیں میسرز ایم ڈی ایل میں تیار کی جارہی ہیں اور فرانسیسی اسکارپین کے طرز پر تعمیر کی جارہی ہے۔ فرانسیسی میسرز نول گروپ اس پروجیکٹ میں شریک ہے۔ یہ آبدوز بحریہ کی مغربی کمان کی آبدوزوں کے بیڑے میں شامل کی جائے گی۔ ملک کی ٹکنالوجی سے آبدوز کی تعمیر بھارتی صلاحیت اور آتم نربھرتا کی عکاس ہے ۔ ویلا چوتھی آبدوز ہے اور اس نے اپنی تقریباََسبھی جانچیں مکمل کرلی ہیں اوریہ اب آپریشن کے لئے تیار ہے ۔
سندھیاک سروے کے لئے وسیع چار بحری جہازوں  پروجیکٹ کا پہلا جہاز ہے ،جسے بھارتی بحریہ کے لئے کولکتہ میں گارڈن ریچ شپ بلڈرس اینڈ انجینئرس  کے ذریعہ تعمیر کیا جارہا ہے ۔ 4 ایس وی ایل بحری جہازوں کی تعمیر کے کنٹریکٹر 30 اکتوبر 2018 کو وزارت دفاع اور جی آر ایس ای کے درمیان کنٹریکٹ پر دستخط کئے گئے تھے۔یہ سندھیاک کلاس کے سروے جہا ز نئی نسل کے ہائیڈرو گرافک آلات جیسے اے یو وی ، آر اووی اور 11 ایم سروے کشتیوں وغیرہ سے لیس ہے اور یہ بحرہند کے خطے میں سمندری اور جغرافیائی اعدادوشمار کو یکجا کرنے اور تجزیہ کرنے میں بہت کارآمد ہوگا۔
بحری جہازوں کو بحریہ میں شامل کرنے کی تقریب کے لئے تعارفی تقریب کا انعقاد 16 نومبر 2021 کو منعقد کی گئی ،جس میں وائس چیف آف نو ل اسٹاف ایس این گھورمڈے اور دیگر اعلیٰ عہدے داروں نے شرکت کی ۔
وزیراعظم کا دفتر
وزیر اعظم نے اپنی سالگرہ پر مبارکباد دینے والے سبھی لوگوں کا شکریہ ادا کیا
وزیر اعظم جناب نریندر مودی نے اپنی سالگرہ پر مبارکباد دینے و الے سبھی لوگوں کا ا شکریہ ادا کیا ہے۔وہ آج پورے بھارت اور دنیا سے آنے والی نیک خواہشات بھی بہت متاثر ہیں۔
ایک ایکس پوسٹ میں، وزیر اعظم نے کہا؛
‘‘آج پورے بھارت اور دنیا سے آنے والی نیک خواہشات سے بہت زیادہ متاثر ہوں۔ میں نیک خواہشات کا اظہار کرنے و الے سبھی لوگوں کا شکریہ ادا کرتا ہوں ۔
آج کے دن بہت سے لوگوں کو بے لوث سماجی کام میں مصروف دیکھ کر انتہائی خوشی ہوئی۔ ہر عمل خاص ہے اور ہمارے اجتماعی جذبے کو مضبوطی فراہم کرتا ہے۔’’